Lietuvos salės futbolo varžybos 2023–2024 m.

2023–2024 m. Lietuvos salės futbolo varžybos buvo pradėtos rengti rugpjūčio mėnesį. Lietuvoje salės futbolo, arba futsalo, veiklą organizuoja Lietuvos salės ir paplūdimio futbolo asociacija bei LFF. Asociacijos prezidentu ketveriems metams 2023 m. liepos 25 d. išrinktas Darius Gurskis. Į asociacijos Valdybą taip pat buvo išrinkti Remigijus Daugėla, Vitalijus Mitrofanovas, Kęstutis Rudžionis ir Artūras Žarnovskis. Savo kandidatūrą atsiėmė Audrius Markevičius. Asociacijos direktorius - Vytenis Kazlauskas.

Futsal A lyga 

Planuojama varžybas pradėti 2023 m. rugsėjo 23 d. Varžybas numatoma baigti 2024 m. balandžio mėn.

Praėjusio sezono finaliniame I lygos turnyre LSPFA privertė vykdyti reikalavimą kad tik LSPFA pirmųjų lygų nugalėtojai turi teisę dalyvauti finaliniame turnyre. Tokiu būdu finaliniame turnyre dalyvavo tik KAFF ir PAFF I lygų nugalėtojai. Turnyras vyko kovo 12 d., KAFF atstovavo Kėdainiai United. Tuo metu PAFF I lygos pirmenybės dar tebevyko. PAFF delegavo tuo metu pirmaujančią FK Dembava, su sąlyga kad jei pasibaigus PAFF pirmenybėms FK Dembava nelaimėtų pirmosios vietos, FK Dembava prarastų galimybę kilti į A lygą. FK Dembava laimėjo finalinį turnyrą, tačiau nelaimėjo PAFF pirmenybių, ir tokiu būdu neteko galimybės kilti į A lygą. Į A lygą pakilo finalininkai Kėdainiai United. 

Nuo šio sezono buvo planuojama įvesti naujas Lietuvos salės futbolo A lygos klubų licencijavimo taisykles, reglamentuojančias būtinus komandos personalo, infrastruktūros, teisinius, finansinius ir sportinius kriterijus. Dalis šių taisyklių į nuostatus jau buvo įtrauktos į praėjusį sezoną. Toliau apie licencijavimo procesą pranešimų nebuvo.

Iš lygos pasitraukė SFK Panevėžys, jo vietą užėmė naujai suburtas FC Hegelmann. Akmenės ir Šiaulių projektas „FK Saulės kraštas“ baigėsi, komanda sugrįžo į Akmenę ir pakeitė pavadinimą į FK Akmenės kraštas. Prieš pat sezono pradžią, dėl „organizacinių kliūčių“, pasitraukė FC Turbotransfers. Jo vietą, išimties tvarka, užėmė pernai paskutiniąją vietą užėmę Širvintos-VGTU Vilkai.

Futsal I lyga bei apskričių lygos

Vilniaus apskritis 
VRFS paskelbė registraciją į 2023/2024 metų VRFS Futsal I lygos čempionatą 2023 m. spalio 18 d. Registracija vyko iki spalio 31 dienos. Sezoną planuojama pradėti lapkričio viduryje.

Kauno apskritis 
KAFF paskelbė registraciją į 2023/2024 metų KAFF Futsal I lygos čempionatą 2023 m. rugsėjo 21 d.

Klaipėdos apskritis 

Spalio mėn. KLFF paskelbė šio sezono futsal varžybas:
 Klaipėdos miesto salės futbolo Taurės varžybos (2023 m. spalis-lapkritis)
 Klaipėdos miesto salės futbolo pirmenybės (Lietuvos I lygos lygmuo) (2023 m. lapkritis – 2024 m. vasaris);
 Klaipėdos regiono moterų salės futbolo pirmenybės (2023 m. lapkritis – 2023 m. vasaris);
 Klaipėdos regiono veteranų (35+) salės futbolo pirmenybės (2023 m. lapkritis – 2024 m. vasaris);

Šiaulių apskritis 

Šiaulių apskrities futsal pirmenybės numatomos lapkričio mėnesio gale.

Taurės varžybos

LFF futsal supertaurė 

2023 m. LFF futsal Supertaurės varžybos vyks antrą kartą istorijoje. Šiais metais Supertaurės varžybose dalyvauja keturios komandos, užėmusios pirmąsias keturias vietas čempionate. Trečiąją vietą užėmę Gargždų Pramogos-SC atsisakė dalyvauti, vietoje jų dalyvauja 5-ąją vietą užėmę FK VIP. Varžybos vyko naujai rekonstruotoje Naujosios Akmenės Sporto ir sveikatingumo centro arenoje.

LFF Futsal taurė 
Registracija į 2023-2024 m. LFF salės futbolo taurės varžybas vyks iki  Salės futbolo taurės varžybose privalo dalyvauti Optibet Futsal A lygos komandos. Taip pat dalyvauti gali Pirmos lygos bei žemesnių lygų komandos.

Vyrų rinktinė 

Rinkinės treneriu yra kroatas Mićo Martić.

Rugsėjo 2-3 d. Druskininkuose vyko bendra vyrų ir jaunimo rinktinių stovykla, o spalio 8-9 d. – Birštone.

2023 m. Baltic – Nordic Cup 
Planuojama dalyvauti „Baltic – Nordic Cup“ turnyre gruodžio mėn.

2026 m. UEFA Europos futsal čempionatas 

Lietuvos futbolo federacija pateikė paraišką 2026-aisiais Lietuvoje surengti UEFA Europos futsal čempionato finalinį turnyrą. Be Lietuvos, prašymus taip jau yra pateikę Belgija, Suomija, Prancūzija bei Latvija. UEFA sprendimą priims 2023-ųjų gruodį.

Vaikinų U-19 rinktinė

Rinktinei vadovauja Edvinas Alimkinas, jo asistentas − Arsenijus Buinickis. Vyrų rinktinės treneris Mićo Martić taip pat aktyviai dalyvauja jaunimo rinktinės formavime.

Rugsėjo 2-3 d. Druskininkuose vyko bendra vyrų ir jaunimo rinktinių stovykla, o spalio 8-9 d. – Birštone.

Tarptautinės klubų varžybos

UEFA Futsal čempionų lyga 

Kauno Žalgiris UEFA reitinge užėmė 12-ą vietą, ir pradėjo 2023–2024 m. UEFA Futsal čempionų lygos varžybas nuo pagrindinio etapo.

Šios grupės pagrindinio etapo varžybos vyko Lietuvoje, 2023 m. spalio 24-28 dienomis. Pagrindinio etapo burtai buvo ištraukti 2023 m. liepos 5 d. Kauno Žalgiris pateko į 7-ą grupę su Kampuksen Dynamo, bei preliminarinio etapo grupių G ir D nugalėtojais. Preliminarinėje G grupėje žaidė  Futsal Minerva,  Yerevan Futsal Club,  AEL Limassol,  FC Fiorentino. Preliminarinėje D grupėje žaidė 
 KSC Lubawa,  FC Prishtina 01,  Utleira Idrettslag,  Ísbjörninn. FK Kauno Žalgiris užėmė antrąją vietą ir į sekantį etapą nepateko.

|colspan=3|Pagrindinis etapas  25-29 d.

Nuorodos 
 Salės futbolas
 Oficiali LSPFA svetainė
 LSPFA Facebook puslapis
 Oficiali LFF futbolo ir futsalo rezultatų svetainė

Išnašos 

Lietuvos salės futbolo varžybos